Հերոսների հրապարակ (Նովոռոսիյսկ)

Հերոսների հրապարակ (ռուս.՝ Площадь Героев), հերոս քաղաք Նովոռոսիյսկի (Ռուսաստան) կենտրոնական հուշահամալիրը։ Գտնվում է քաղաքի Կենտրոնական շրջանում, Ցեմեսկի ծովախորշի արևմտյան ափին։ Տարածքը պարագծով սահմանափակվում է Ռուբինի և Խաղաղության փողոցներով, Միչուրինի նրբանցքով և Խորհուրդների փողոցի ձախակողմյան շենքերով։
Հերոսների հրապարակը ծառուղիներով, ծաղկանոցներով և հուշահամալիրով մեծ զբոսայգի է։ Բարեկամության ծառուղում Նովոռոսիյսկի քույր քաղաքների պատվիրակությունները տնկում են «Բարեկամության ծառ»։ Այդ ավանդույթի հիմքը 1965 թվականին դրել է անգլիական Պլիմուտ քույր քաղաքի պատվիրակությունը։


== Պատմություն ==
Այս վայրը դարձել է Նովոռոսիյսկի պատմության մեկնակետը։ Այստեղից է սկսել կառուցվել ու զարգանալ քաղաքը։ XIX դարի 60-ական թվականներին հրապարակը ստացել է Առևտրային անվանումը։ Մոտավորապես 1926 թվականից այն դարձել է Մերձծովյա բուլվար։ Նովոռոսիյսկում գերմանա-ֆաշիստական զորքերի ջախջախումից երկու ամիս հետո` 1943 թվականի նոյեմբերի 19-ին, քաղաքի գործադիր կոմիտեն որոշեց հավերժացնել պատերազմի հերոսների հիշատակը։ Քաղաքի լավագույն կենտրոնական հրապարակը դարձավ զոհված հերոսների հիշատակի վայր և ստացավ նրանց անունը` Հերոսների հրապարակ։
1958 թվականին հրապարակում վառվեց Հավերժական փառքի կրակը, իսկ 1960 թվականից նրա մոտ ամեն ժամ հնչում է «Նովոռոսիյսկի կուրանտներ» մեղեդին, որը կոմպոզիտոր Դմիտրի Շոստակովիչը գրել է հատուկ Նովոռոսիյսկի Հավերժական փառքի կրակի համար։
Հերոսների հրապարակի և նրա շրջապատի ճարտարապետական համակառույցը ստեղծվել է 1950-ական թվականների առաջին կեսին ճարտարապետներ Վ. Ս. Դանինիի, Ս. Չեռնոբայի և այլոց նախագծերով։ Հուշահալիրը վերակառուցվել է 1974 թվականին ճարտարապետներ Գ. Ն. Նաջարյանի, Գ. Գ. Մայոռնիկովի և այլոց նախագծով։


== Հուշարձաններ և հուշակոթողներ ==
Հերոսների հրապարակում գտնվում են հետևյալ հուշարձաններն ու կոթողները (նշված են դեպի ափը շարժվելու ուղղությամբ, մոտավորապես հարավ-արևմուտքից հյուսիս-արևելք).

«Հայրենիքի զավակներին, որոնց աճյունը հանգչում է Նովոռոսիյսկի հողում» հուշապատ  (1974)
Նովոռոսիյսկն ազատագրած խորհրդային զինվորների-սպաների հուշակոթող (1943)
Խորհրդային Միության հերոս Ցեզար Կունիկովի հուշարձան
Հավերժական փառքի կրակ, Նովոռոսիյսկը ֆաշիստական զավթիչներից ազատագրած խորհրդային զինվորի հուշարձան (1958, ճարտարապետ Կ. Մ. Մելնիկով)
Խորհրդային Միության հերոս Նիկոլայ Սիպյագինի հուշարձան
Հերոս քաղաքներին նվիրված հուշասալեր
Նովոռոսիյսկը սպիտակգվարդիականներից և զավթիչներից ազատագրելու 20-րդ տարեդարձի հուշակոթող (1940)


=== Խորհրդային զինվորների հուշահամալիր ===
Խորհրդային զինվորների հուշահամալիրը նվիրված է բրիգադի հրամանատար, 47-րդ բանակի ռազմական խորհրդի անդամ Խորհրդային Միության հերոս Ի. Պ. Աբրամովին (մակագրություն հուշակոթողի վրա` Հուշապատի կողմից), Խորհրդային բանակի և ռազմածովային նավատորմի 20 սպաներին և մի սերժանտի, որոնք ընկել են քաջերի մահով 1943 թվականի սեպտեմբերին` Նովոռոսիյսկի համար մարտերում (թվարկումը հուշակոթողին արված գրության կարգով է).

Խորհրդային Միության հերոս գնդապետ Կոզլովին Ն. Գ. 
Խորհրդային Միության հերոս փոխգնդապետ Կադանչիկին Ս. Ն. (հուշակոթողին Ս. Պ. տառերն են)

Խորհրդային Միության հերոս փոխգնդապետ Բերեմեցին Պ. Պ.
Խորհրդային Միության հերոս փոխգնդապետ Տիխոստուպին Ա. Մ.
Խորհրդային Միության հերոս փոխգնդապետ Զարեմբային Վ. Դ.
Խորհրդային Միության հերոս մայոր Լեժենինին Ա. Ի.
Խորհրդային Միության հերոս մայոր Ժուկովսկուն Վ. Ա.
Խորհրդային Միության հերոս մայոր Սոլոգուբին Ն. Մ.
Խորհրդային Միության հերոս մայոր Իսաևին Պ. Ի.
Խորհրդային Միության հերոս մայոր Ժուկովին Վ. Ա.
Խորհրդային Միության հերոս մայոր Վովկին Խ. Ն.
Խորհրդային Միության հերոս մայոր Ջուղուրյանցին Գ. Ն.
Խորհրդային Միության հերոս մայոր Պոպովին Ֆ. Չ.
Խորհրդային Միության հերոս մայոր Ցեդրիկին Ա. Դ.
Խորհրդային Միության հերոս կապիտան Պուգաչին Ի. Պ.
Խորհրդային Միության հերոս կապիտան Օգորոդնիկովին Մ. Տ.
Խորհրդային Միության հերոս ավագ լեյտենանտ Լունաչարսկուն Ա. Ա.
Խորհրդային Միության հերոս ավագ լեյտենանտ Մալիին Ի. Կ.
Խորհրդային Միության հերոս ավագ լեյտենանտ Չեսլերին Պ. Դ.
Խորհրդային Միության հերոս լեյտենանտ Կոլոսովին Ի. Ա.
Խորհրդային Միության հերոս ավագ սերժանտ Կուչմենկոյին Գ. Տ.Բոլորի հիշատակն այստեղ հավերժացվել է 1943 թվականի նոյեմբերին։


== Պատկերասրահ ==

		


== Ծանոթագրություններ ==


== Արտաքին հղումներ ==
Вид на Площадь Героев на сервисе Яндекс.Панорамы.